ປະທານປະເທດເຈີ່ນດ້າຍກວາງຕ້ອນຮັບບັນດາເອກອັກຄະລັດຖະທູດເຂົ້າຍືນສານຕາຕັ້ງ
11 ມັງກອນ 2017 - 17:56:26
(vovworld) - ຕອນເຊົ້າວັນທີ 11/1, ທີ່ສຳນັກງານປະທານປະເທດ, ບັນດາເອກອັກຄະລັດຖະທູດເຂົ້າຍືນສານຕາຕັ້ງຕໍ່ທ່ານປະທານປະເທດ ເຈີ່ນດ້າຍກວາງ ເນື່ອງໃນໂອກາດໄດ້ຮັບການແຕ່ງຕັ້ງເປັນເອກອັກຄະລັດຖະທູດປະຈຳ ຫວຽດນາມ. ເມື່ອຕ້ອນຮັບທ່ານເອກອັກຄະລັດຖະທູດນີວຢີແລນນ Wendy Matthews, ທ່ານປະທານປະເທດເຈີ່ນດ້າຍກວາງ ສະເໜີວ່າ ນິວຢີແລນ ສະເໜີຮ່ວມມື, ໜູນຊ່ວຍ ຫວຽດນາມ ໃນການພັດທະນາແບບຍືນຍົງ, ຕ້ານການປ່ຽນແປງຂອງດິນຟ້າອາກາດ, ຄຸ້ມຄອງຄວາມສ່ຽງຈາກໄພພິບັດທຳມະຊາດ ແລະ ຍົກສູງກຳລັງຄວາມສາມາດປະຕິບັດກົດໝາຍບົນທະເລ.
ເມື່ອຕ້ອນຮັບທ່ານເອກອັກຄະລັດຖະທູດ Timor – Leste Pascoela Barreto dos Santos, ທ່ານປະທານປະເທດ ເຈີ່ນດ້າຍກວາງ ຢັ້ງຢືນນະໂຍບາຍຂອງ ຫວຽດນາມ ແມ່ນຍາມໃດກໍ່ຖືເປັນສຳຄັນ ແລະ ປາດຖະໜາຢາກເພີ່ມທະວີການພົວພັນກັບ Timor – Leste ໃນຂອບເຂດການຮ່ວມມື 2 ຝ່າຍກໍ່ຄືຫຼາຍຝ່າຍ.
ທີ່ການຕ້ອນຮັບເອກອັກຄະລັດຖະທູດ ກົດດີວົວ Dosso Adama, ທ່ານປະທານປະເທດ ເຈີ່ນດ້າຍກວາງ ເນັ້ນໜັກເຖິງ ບົດບາດສຳຄັນຂອງ ກົດດີວົວ, ທ່ານປະທານປະເທດ ປາດຖະໜາຢາກໃຫ້ 2 ຝ່າຍສືບຕໍ່ຍົກສູງວົງເງິນສົ່ງອອກເຂົ້າສານຂອງ ຫວຽດນາມ ເຖິງ ກົດດີວົວ ແລະ ສະເໜີໃຫ້ລັດຖະບານປະເທດນີ້ສ້າງເງື່ອນໄຂສະດວກເພື່ອໃຫ້ເຂົ້າສານ ຫວຽດນາມ ໄດ້ສົ່ງອອກໂດຍກົງເຖິງ ກົດດີວົວ.
ໃນການຕ້ອນຮັບທ່ານເອກອັກຄະລັດຖະທູດ ຣາວັນດາ Charles Kayonga, ທ່ານປະທານປະເທດ ຢັ້ງຢືນວ່າ ຫວຽດນາມ ຖືການພົວພັນທີ່ເປັນມູນເຊື້ອອັນດີງາມກັບບັນດາປະເທດເພື່ອນມິດ ອາບຟຣີກາ ເປັນສຳຄັນ, ໃນນັ້ນມີ ຣາວັນດາ.
ທີ່ການຕ້ອນຮັບທ່ານເອກອັກຄະລັດຖະທູດ ສະໂລວາກີ Janes Premoze, ປະທານປະເທດ ເຈີ່ນດ້າຍກວາງ ຫວັງວ່າ 2 ຝ່າຍຈະປະຕິບັດການເຈລະຈາສຳເລັດໂດຍໄວ, ເຊັນສັນຍາຫຼີກລ້ຽງການເກັບພາສີຊ້ອນ, ສັນຍາຮັບຮູ້ໃບປະກາດ, ສະນິຍາບັດໃບຢັ້ງຢືນ ສ້າງກອບກົດໝາຍໃນການຮ່ວມມື 2 ຝ່າຍໃນຫຼາຍຂົງເຂດ.